Η Αντωνία Ηλία, η πρώην πρωτοδίκης, εκ των «πρωταγωνιστών» του παραδικαστικού κυκλώματος, που είχε διαφύγει το 2005 στο Λονδίνο, έρχεται στην Ελλάδα, μετά από δέκα χρόνια φυγοδικίας

Οι κατηγορίες που τη βαρύνουν είναι απάτη, «ξέπλυμα» χρήματος, συκοφαντική δυσφήμιση, παράβαση του νόμου για το πόθεν έσχες.

Είχε συλληφθεί τον Μάιο του 2011 στο Μπράιτον της Αγγλίας - αφού εις βάρος της, την εποχή εκείνη, εκκρεμούσαν πέντε ευρωπαϊκά εντάλματα σύλληψης.



Όταν οδηγήθηκε στο βρετανικό δικαστήριο για πρώτη φορά, αρνήθηκε την ταυτότητά της. «Με λένε Αντωνία Ζαμίν και είμαι Γαλλίδα» είχε πει τότε.



Αφού εξακριβώθηκε η ταυτότητά της, προφυλακίστηκε στις φυλακές του Χόλογουεϊ για 19 μήνες. Αφέθηκε ελεύθερη τον Δεκέμβριο του 2012.

Από τότε, ζει με περιοριστικά μέτρα στο βόρειο Λονδίνο και όπως η ίδια έλεγε, «προσπαθούσεε να αποτρέψει την έκδοσή της στην Ελλάδα, με κάθε τρόπο».

Τελικά, αναμένεται αεροπορικώς την Τρίτη, στις 22.00.

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr